EkBass/fiwiki-20250220-pages-articles huggingface dataset:
Arakawa

Arakawa () on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Sumidajoen oikealla rannalla Tokion keisarillisen palatsin pohjoispuolella ja rajautuu Adachin, Bunkyōn, Kitan, Sumidan ja Taitōn erillisalueisiin. Erillisalue on saanut nimensä Arajoelta, joka virtaa sen pohjoispuolella. Arakawassa on 213 289 asukasta (vuonna 2017) ja sen pinta-ala on 10,16 neliökilometriä. == Aluejako == Arakawan erillisalueella on 7 kaupunginosaa, jotka jakautuvat yhteensä 52 osa-alueeseen (). Yhteen kaupunginosaan kuuluu kuudesta kahdeksaan osa-aluetta. *Arakawa *Higashi-Nippori *Higashi-Ogu *Minami-Senju *Machiya *Nishi-Nippori *Nishi-Ogu == Kuvia == Tiedosto:Arakawa Nature Park.JPG|Arakawan puistoa Tiedosto:Arakawa tram depot (289754598).jpg|Toden-Arakawa-raitiovaunulinjan varikko == Lähteet == == Aiheesta muualla == *Erillisalueen internetsivut Luokka:Tokion erillisalueet
Jarvis Cocker

Jarvis Branson Cocker (s. 19. syyskuuta 1963 Sheffield) on englantilainen muusikko, joka tunnetaan erityisesti johtamastaan Pulp-yhtyeestä. == Pulp == Jarvis Cocker perusti yhtyeen ystävänsä Peter Daltonin kanssa vuonna 1978 ollessaan 15-vuotias. Pulp ei kuitenkaan saavuttanut suuren yleisön suosiota pitkään aikaan. Yhtyeen kokoonpano muuttui jatkuvasti soittajien lähtiessä omille teilleen tai opiskelemaan. Cocker harkitsi useasti myös yhtyeen lopettamista. Yhdeksänkymmentäluvun alussa Pulp teki levytyssopimuksen Island Recordsin kanssa. Ensimmäiset Island Recordsin julkaisemat singlet "Do You Remember the First Time?" ja "Lipgloss" nousivat kohtalaiseen listamenestykseen. Varsinainen studioalbumi His 'n' Hers nousi yhdeksänneksi Britannian listalla. Vasta vuonna 1995 julkaistu Different Class nosti Pulpin suosionsa huipulle. Single "Common People" nousi listalla sijalle kaksi. Pulp julkaisi ennen hajoamistaan vielä kaksi albumia This Is Hardcore ja We Love Life. Yhtye palasi vuonna 2011 yhteen ja suoritti seuraavan vuoden kuluessa useita festivaaliesiintymisiä. == Pulpin jälkeen == Vuonna 2002 Cocker perusti ystävänsä Jason Bucklen kanssa yhtyeen Relaxed Muscle. He eivät esiintyneet omilla nimillään, vaan käyttivät nimiä Darren Spooner ja Wayne Marsden. Tarinan mukaan he olisivat tavanneet suorittaessaan yhdyskuntapalvelua rangaistuksena murrosta. Pitkään odotettu sooloalbumi Jarvis julkaistiin marraskuussa 2006. Kriitikoiden ylistämä albumi nousi Britannian listalla sijalle 37. Cockerin toinen soololevy Further Complications ilmestyi toukokuussa 2009.Pitchfork Cocker asui pitkään Pariisissa vaimonsa ja poikansa kanssa, mutta asuu nykyään East Sheenissä, Lontoossa. Cocker esiintyi vuoden 2005 elokuvassa Harry Potter ja liekehtivä pikari velhoyhtye Kohtalottarien laulajana, ja toimi Wes Andersonin ohjaamassa Fantastic Mr. Fox -animaatiossa ääninäyttelijänä. Lokakuussa 2011 Faber julkaisi Cockerin laulunsanoista koostetun kirjan Mother, Brother, Lover: Selected Lyrics. ==Diskografia== * Jarvis (2006) * Further Complications (2009) ==Lähteet== ==Aiheesta muualla== * Jarvis Cockerin MySpace-sivu * Viralliset sivut Luokka:Englantilaiset laulajat Luokka:Englantilaiset kosketinsoittajat Luokka:Englantilaiset kitaristit Luokka:Vuonna 1963 syntyneet Luokka:Elävät henkilöt
Verano (yhtye)

Verano on saksalainen hands up- ja commercial trance -yhtye, johon kuuluvat Marco Stork (Marco Juliano), Timo Erlenbruch (Ti-Mo) ja Stefan Richly (Stefan Rio). Yhtyeeseen kuului aiemmin myös D-Style (Dennis Nicholls), mutta hän erosi siitä. ==Diskografia== * Popcorn (12″) 2005 * Disc-O-Tec (12″) 2006 * Abfahrt! (12″) 2007 * You’re My Angel (12″) 2007 * Rhythm of the Night (12″) 2008 * House Baby 2013 * Why 2013 * In My Brain 2024 ==Aiheesta muualla== * Verano Discogsissa * Luokka:Saksalaiset yhtyeet Luokka:Trance-yhtyeet
Bunkyō

Bunkyō () on yksi Japanin pääkaupungin Tokion erillisalueista. Se sijaitsee sisämaassa Yamanoten alueella Tokion keisarillisen palatsin pohjoispuolella ja rajautuu Chiyodan, Shinjukun, Taitōn, Kitan, Arakawan ja Toshiman erillisalueisiin. Bunkyōssa on 214 683 asukasta (vuonna 2017) ja sen pinta-ala on 11,29 neliökilometriä. Bunkyōssa on asunut Meiji-kaudelta lähtien kirjailijoita, kuten Natsume Sōseki, älymystöä ja poliitikkoja. Alueen tärkeitä maamerkkejä ovat Tokyo Dome -stadion, judon keskus Kōdōkan ja Tokion yliopisto. Myös yksi Tōyō-yliopiston kampuksista sijaitsee alueella. == Aluejako == Bunkyōn erillisalueella on 19 kaupunginosaa, jotka jakautuvat yhteensä 69 osa-alueeseen (). Yhteen kaupunginosaan kuuluu kahdesta seitsemään osa-aluetta. Laajemmin Bunkyōn voidaan katsoa koostuvan entisen Tokion kaupungin Hongōn ja Koishikawan suuralueita vastaavista alueista. *Hakusan *Hongō *Hon-Komagome *Kasuga *Kohinata *Koishikawa *Kōraku *Mejirodai *Mukōgaoka *Nezu *Nishikata *Otowa *Ōtsuka *Sekiguchi *Sendagi *Sengoku *Suidō *Yayoi *Yushima == Lähteet == == Aiheesta muualla == *Erillisalueen internetsivut Luokka:Tokion erillisalueet
Cannibal Ferox

Cannibal Ferox on vuonna 1981 julkaistu Umberto Lenzin ohjaama eksploitaatioelokuva. Elokuvan ilmestyessä se oli hyvin kiistelty ja se oli aikanaan kielletty yli 30 maassa väkivaltaisen sisällönsä takia. == Juoni == Elokuva kertoo kolmesta ystävyksestä, Gloriasta, Rudystä ja Patista. He lähtevät tutkimattomaan viidakkoon todistamaan maailmalle, että kannibalismi olisi pelkkää legendaa, jota ei ole koskaan edes esiintynyt. Viidakossa he kohtaavat kaksi huumeiden salakuljettajaa, Miken ja Joen. Miehet kertovat, että he ovat juuri ja juuri päässeet pakenemaan verenhimoista kannibaaliheimoa. Mike ja Joe lyöttäytyvät nuorten mukaan. Harhaillessaan viidakossa he palaavatkin suoraan kannibaaliheimon kylään. Nyt nuoret saavat tietää, etteivät tarinat kannibaaleista olekaan pelkkää huhua. == Näyttelijät == == Lähteet == == Aiheesta muualla == * * * * Luokka:Elokuvat kannibalismista Luokka:Vuoden 1981 italialaiset elokuvat
Henry Sidgwick

Henry Sidgwick (31. toukokuuta 1838 – 28. elokuuta 1900) oli englantilainen filosofi. Hän edusti utilitarismia ja oli kiinnostunut ennen kaikkea etiikasta ja poliittisesta filosofiasta. Sidgwick tunnetaan muun muassa eettisestä hedonismista. Hän on vaikuttanut muun muassa Peter Singeriin ja R. M. Hareen. Sidgwick oli Psyykkisen tutkimuksen seuran perustajajäsen. == Teoksia == * The Methods of Ethics (1874) * Principles of Political Economy (1883) * Scope and Method of Economic Science (1885) * Outlines of the History of Ethics (188; laajennettu Encyclopædia Britannican artikkelista "ethics") * The Elements of Politics (1891) * Practical Ethics (1898) * Philosophy; its Scope and Relations (1902) * Lectures on the Ethics of T. H. Green, Mr Herbert Spencer and J. Martineau (1902) * The Development of European Polity (1903) * Miscellaneous Essays and Addresses (1904) * Lectures on the Philosophy of Kant (1905) == Lähteet == * == Aiheesta muualla == * Sidgwick writings online * Henry Sidgwick - tietoa ja teoksia * Henry Sidgwick Website * Henry Sidgwick blog * Official website of the 2nd International congress : Henry Sidgwick Ethics, Psychics, Politics. University of Catania - Italy Luokka:Englantilaiset filosofit Luokka:Utilitaristit Luokka:Vuonna 1838 syntyneet Luokka:Vuonna 1900 kuolleet
Ain

Ain (ääntäminen IPA:, ) on Ain-joen mukaan nimetty Ranskan departementti. Ain sijaitsee Itä-Ranskassa Rhône-Alpesin alueella Juran, Saône-et-Loiren, Rhônen, Isèren, Savoien ja Haute-Savoien departementtien sekä Sveitsin Geneven ja Vaud'n kantonien naapurina. Ain oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui aiemmista seuraavista provinsseista: Bresse, Bugey, Dombes ja Gex sekä osasta Franc- Lyonnaisin provinssia. Ain'n departementin pinta-ala on 5 762 km² ja väkiluku vuonna 2005 noin 559 000 Sen pääkaupunki on Bourg-en-Bresse. ==Katso myös== * Luettelo Ainin kunnista * Luettelo Ainin kantoneista * Comté-juusto == Lähteet == Luokka:Ain
Tiksin lentoasema

Tiksin lentoasema () ja sen yhteydessä sijaitseva Tiksin lentotukikohta ; kansallinen lentopaikka-tunnus: УЕСТ ja ЬЕСТ; ICAO: UEST; IATA: IKS) on lentoasema Tiksissä Sahan tasavallan pohjoisosassa Venäjällä. Lentoasema ja -tukikohta sijaitsee kilometrin verran Tiksin keskustasta koilliseen. Siviiliikennettä palvelevat Jakututsk Airlines ja Polar Airlines -lentoyhtiöt, jotka lentävät säännöllisesti Tiksistä Jakutskiin. Tiksin lentoasema rakennettiin 1950-luvulla Neuvostoliiton ilmavoimien käyttöön. Tiksin lentotukikohta kuuluu 326:n raskaan pommikonedivisioonan alaisuuteen; tämän lentodivisioonan päämaja sijaitsee Amurin alueen Ukrainkan lentotukikohdassa. Tiksi on 200. kaartin raskaan pommituslentorykmentin komentopaikka (AK, 200 GvTBAP; sotilasyksikkö 35020-A). Tukikohta palvelee ajoittain Venäjän ilmavoimien Tupolev Tu-95 pommikoneiden harjoituksissa. Lentotukikohdan lentävään kalustoon kuuluu muun muassa Mil Mi-8AMTSh-VA -helikoptereita tai muita koptereita (Mi-17 ja Mi-26) sekä rahtilentokoneita. Tukikohtaan on sijoitettu myös pitkän kantaman ilmatorjuntaohjuksia (S-300 tai S-400). Tiksin lentotukikohta on nykyisin eräs Venäjän Pohjoisen laivaston sotilaspiirin lentotukikohdista. Tiksin lentoaseman läheisyydessä on aiemmin sijainnut muitakin sotilaskenttiä (Tiksi pohjoinen ja Tiksi läntinen), joita ei enää käytetä. ==Lähteet== == Aiheesta muualla == *Tiksi Airport Air Base (wikimapia.org) *Google maps – Tiksin lentoasema *Tiksi Destinations Luokka:Sahan tasavallan lentoasemat Luokka:Venäjän ilmavoimien lentokentät Luokka:Arktisen alueen lentoasemat
Paul Bocuse

thumb|250px|Paul Bocusen huippuravintola L’Auberge Du Pont de Collonges Lyonissa. Paul Bocuse (11. helmikuuta 1926 Collonges-au-Mont-d'Or, Ranska – 20. tammikuuta 2018 Collonges-au-Mont-d'Or, Ranska)Thibaut Danancher, Paul Bocuse, le pape de la gastronomie, est mort, Le Point, 20/01/2018 oli ranskalainen huippukokki ja ravintoloitsija sekä yksi ammattikuntansa tunnetuimpia edustajia. Paul Bocuse oli uuden ranskalaisen keittiön (Nouvelle cuisine) tunnetuimpia edustajia. Hänen Lyonissa sijaitseva ravintolansa L’Auberge du Pont de Collonges oli pisimpään (vuodesta 1965) luokiteltuna maailmanluokan kolmen Michelin-tähden huippuravintolaksi, kunnes se menetti kolmannen tähtensä tammikuussa 2020. == Katso myös== * Bocuse d'Or -kokkikilpailu ==Lähteet== ==Aiheesta muualla== * Paul Bocusen kotisivu (bocuse.fr) * Michelin-oppaan listaus kolmen Michelin-tähden L’Auberge Du Pont de Collonges -ravintolasta Lyonin pohjoisosissa (viamichelin.de) * Maailmankuulun ranskalaiskokin kuolema herkisti Suomen huippukokit Ylen uutiset * Paul Bocusen muistokirjoitus Helsingin Sanomissa Luokka:Ranskalaiset kokit Luokka:Vuonna 1926 syntyneet Luokka:Vuonna 2018 kuolleet
2\. Baltian rintama

2\. Baltian rintama oli puna-armeijan toisen maailmansodan rintama, joka muodostettiin 31. maaliskuuta 1943 Baltian rintamasta ja lakkautettiin 31. maaliskuuta 1945. 2\. Baltian rintama osallistui operaatio Bagrationiin aloittamalla 23. kesäkuuta 1944 laajan hyökkäyksen koko rintaman mitalla saksalaisen 18. armeijan asemia kohti. Se mursi rintaman kahdesta kohdasta, ja pian koko rintama mureni. 1\. ja 2. Baltian rintama saivat Stavkalta määräyksen Kuurinmaan armeijaryhmän tuhoamisesta, jotta Baltiaan sijoitetut joukot saataisiin vapautettua tärkeämpiin tehtäviin. Ensimmäinen hyökkäys aloitettiin 16. lokakuuta 1944, mutta se pysähtyi lähelle Tukumsin kaupunkia. 27. päivänä aloitettu uusi offensiivi pysähtyi sekin ilman merkittäviä saavutuksia. Kolmannen kerran motin tuhoamista yritettiin 20. marraskuuta, mutta saksalaisten ja latvialaisten joukkojen onnistui säilyttää puolustusasemansa. Epäonnistuneita yrityksiä tehtiin vielä joulukuussa, helmikuussa ja huhtikuussa 1945. == Komentajat== * 20. lokakuuta 1943 – 23. huhtikuuta 1944 kenraalieversti Markian Popov * 23. huhtikuuta – 1944 – 4. helmikuuta 1945 armeijankenraali Andrei Jerjomenko * 4. helmikuuta – 9. helmikuuta 1945 kenraalieversti Markian Popov * 9. helmikuuta – 31. maaliskuuta 1945 Neuvostoliiton marsalkka Leonid Govorov ==Lähteet== Luokka:Puna-armeijan rintamat toisessa maailmansodassa
Inno

Inno voi tarkoittaa muun muassa seuraavia asioita: *Inno, suomalainen huonekalualan yritys. *Inno, sisustusaiheinen televisio-ohjelma.
Jura (departementti)

Jura on Juravuorten mukaan nimetty Ranskan departementti. Jura sijaitsee Itä- Ranskassa, Burgundi-Franche-Comtén alueella, Ain'n, Doubs'n, Haute-Saônen, Côte-d'Orin ja Saône-et-Loiren departementtien sekä Sveitsin kantoni Vaud'n naapurina. Jura oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta aiempaa Franche-Comtén provinssia. 2016 asti France-Comté oli Ranskan hallintoalue, joka käsitti Juran lisäksi Doubs'n, Haute-Saônen ja Territoire- de-Belfortin departementit. Vuoden 2016 alussa yhdistettiin Burgundi ja Franche-Comté ja muodostettiin Burgundi-Franche-Comté. Juran departementin pinta-ala on 4 999 neliökilometriä ja väkiluku 257 401 (vuonna 2006). Sen pääkaupunki on Lons-le-Saunier. Departementin kaksi kylää, Baume-les-Messieurs ja Château-Chalon, ovat päässeet Ranskan kauneimpien kylien järjestön Les Plus Beaux Villages de France jäseniksi.List of The Most Beautiful Villages of France , The Most Beautiful Villages of France. Viitattu 6.7.2017. ==Katso myös== * Luettelo Juran kunnista * Comté-juusto == Lähteet == Luokka:Ranskan viinialueet *
Jura

Jura voi tarkoittaa muun muassa seuraavia asioita: * Jura, vuoristo Alppien luoteispuolella, Sveitsin ja Ranskan alueella * Jura, departementti Itä- Ranskassa * Jura, kantoni Luoteis-Sveitsissä * Bernin Jura, Bernin kantonin osa Luoteis-Sveitsissä * Jura, saari Skotlannin länsirannikolla * Jura, miehen etunimi * Jura, sukunimenä: ** Hnat Jura (1888–1966), ukrainalainen teatteriohjaaja ja näyttelijä. == Katso myös == * Jurakausi, geologinen kausi noin 206–144 miljoonaa vuotta sitten.
Petri Viljanen (jalkapalloilija)

Petri Juhani Viljanen (s. 3. helmikuuta 1987 Pori) on suomalainen jalkapalloerotuomari ja entinen suomalainen jalkapalloilija. Hän oli pelipaikaltaan keskuspuolustaja. Hän on toiminut kaudesta 2015 alkaen erotuomarina Veikkausliigassa. Hänet valittiin kaudelle 2018 uutena yhdeksi Suomen neljästä FIFA-erotuomarista, jotka tuomitsevat kansainvälisiä otteluita. Viljanen aloitti jalkapallon 3-vuotiaana Toejoen Veikoissa. 13-vuotiaana hän vaihtoi FC Jazziin, jossa hän pelasi A-junioriksi asti. ==Ura jalkapalloilijana== PoPa:sta Hakaan loppuvuodesta 2005 siirtynyt Viljanen debytoi edustusjoukkueessa tulokaskaudellaan 2006. Mainiosti debyyttikaudellaan Jarkko Okkosen toppariparina pelannut Viljanen nousi hyvien otteidensa kautta aina Suomen olympiajoukkueeseen asti. Vuoden 2006 loppukesä kului reisivamman takia kuntosalin puolella takareittä kuntouttaessa . Vuoden 2007 Viljanen aloitti harjoittelun joukkueen mukana, mutta talvi sai ikävän alun, kun repeytynyt takareisi ei kestänyt harjoittelua. Näin ollen maaliskuussa 2007, Viljasen takareisi operoitiin, ja edessä oli kuntouttamisjakso. Pelikentille hän pelasi kesäkuun lopussa kotipelissä AC Oulua vastaan. Viljasen huono tuuri jatkui UEFA Cupin ottelua edeltäneessä lämmittelyssä, kun vasemman nilkan nivelsiteet venähtivät pahasti. Juuri kun vammasta nopea toipuminen antoi mahdollisuuden ottelussa Tampere Unitedia vastaan Viljasen oikean nilkan nivelsiteet menivät poikki. Viljanen ehti kuntoutua vielä kauden neljään viimeiseen peliin ja kuului näissä avauskokoonpanoon. Vuonna 2007 Viljaselle kertyi loukkaantumisista johtuen vain 10 Veikkausliigaottelua sekä yksi esiintyminen UEFA Cupissa. Helmikuussa 2008 Viljanen matkusti 21-vuotiaiden maajoukkueen mukana Espanjan La Mangaan pelileirille. Siellä hän pelasi kahdesta pelistä ensimmäisen kokonaan, mutta toisessa pelissä istui vaihtopenkillä. Joulukuussa 2009 FC Haka purki Viljasen pelaajasopimuksen yhteisymmärryksessä huonon taloudellisen tilanteen vuoksi. 21. joulukuuta 2009 Satakunnan Kansa kertoi Viljasen tehneen 1+1-vuotisen sopimuksen Porin Palloilijoiden kanssa. 15\. toukokuuta 2009 Suomen alle 21-vuotiaiden maajoukkueen päävalmentaja Markku Kanerva valitsi Viljasen 40 pelaajan ehdokaslistalle, josta valittiin lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM- lopputurnaukseen. == Lähteet == == Aiheesta muualla == *Viljasen Profiili Hakan kotisivuilla *Viljasen Profiili Veikkausliigan kotisivuilla * Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt Luokka:Suomalaiset jalkapallotuomarit
Spiderbait

Spiderbait on vuonna 1991 perustettu australialainen rockyhtye. Yhtyeen ehkä tunnetuimpia kappaleita ovat ”Buy Me a Pony” ja ”Black Betty”. ==Jäsenet== * Mark Maher – laulu, rummut * Damien Whitty – kitara * Janet English – basso, laulu ==Diskografia== ===Albumit=== * Shashavaglava (1992) * The Unfinished Spanish Galleon of Finley Lake (1995) * Ivy and the Big Apples (1996) * Grand Slam (1999) * The Flight of Wally Funk (2001) * Tonight Alright (2004) * Greatest Hits (2005) * Spiderbait (2013) * B-Sides Collection (2017) ===EP:t ja singlet=== * Circle K (1991) * P'tang Yang Kipper Bang Uh! (1992) * Run (EP) (1993) * Jesus (1994) * Monty (1995) * I Gotta Know (1995) * Sam Gribbles (1996) * Buy Me A Pony (1996) * Hot Water & Milk (1996) * Calypso (1997) * Joyce's Hut (1997) * Shazam! (1999) * Stevie (1999) * Plastic (1999) * Glockenpop (2000) * Four On The Floor (2001) * Outta My Head (2001) * Arse Huggin' Pants (2001) * Black Betty (2004) * Fucken Awesome (2004) * Tonite (2004) * Live In A Box (2004) * On My Way (2005) * (Ghost) Riders in the Sky (2007) ==Aiheesta muualla== * Kotisivut Luokka:Australialaiset alternative rock -yhtyeet Luokka:Australialaiset hardcore punk -yhtyeet
Valkeapää

Valkeapää on suomalainen sukunimi. Tunnettuja Valkeapäitä: *Hilja Valkeapää, oik. Hilja Honkanen (1912–1981), kirjailija *Jukka-Pekka Valkeapää (s. 1977), elokuvantekijä *Leena Valkeapää (s. 1964), kuvanveistäjä, ympäristötaiteilija ja taiteen tohtori *Leena Elina Valkeapää (s. 1965), taidehistorian tutkija ja tietokirjailija *Nihkolas Valkeapää, Saamelaiskäräjien ent. jäsen *Nils-Aslak Valkeapää (1943–2001), saamelaisaktivisti *Niko Valkeapää (s. 1968), taiteilija *Pertti Valkeapää (s. 1951), jääkiekkoilija *Taru Valkeapää (s. 1968), juontaja. Alun perin valkeapää on tarkoittanut vaaleahiuksista, ja hiusten värin perusteella on annettu myös sukunimiä.
Luxemburgin alueet

Luxemburgin alueet (, , ) ovat Luxemburgin hallinnollisessa jaossa suurimpia hallinnollisia yksiköitä, joihin maa jaetaan. Alueita on kolme, ja ne jaetaan edelleen kantoneihin: #Diekirch #*Diekirch #*Clervaux #*Redange #*Vianden #*Wiltz #Grevenmacher #*Grevenmacher #*Echternach #*Remich #Luxemburg #*Luxemburg #*Capellen #*Esch-sur-Alzette #*Mersch Vuonna 1857 luotiin Merschin ja Redangen kantoneista oma alueensa, Mersch. Tämä neljäs alue kuitenkin lakkautettiin vuonna 1867. == Aiheesta muualla == * Luokka:Luxemburgin maantiede Luokka:Ylimmän tason hallintoalueet
Jani Kauppila

Jani Antero Kauppila (s. 16. tammikuuta 1980 Ranua) on suomalainen jalkapalloilija. Pelipaikaltaan hän on keskikenttäpelaaja ja pelaa useimmiten tasapainottavassa tai puolustavassa roolissa. ==Seurajoukkueet== Juniorivuosien jalkapallo-oppinsa Kauppila on ammentanut Oulussa. Miesten tason pelejä hän on pelannut 16-vuotiaasta asti. Kauppilan pelaajaura ylemmillä sarjatasoilla alkoi Tervareiden Ykkösen joukkueessa kaudella 2000. Yhden Ykkösessä pelatun kauden jälkeen Kauppila siirtyi Skotlantiin Rangers FC:n organisaatioon. Skotlannin suurseurassa Kauppila pelasi pääasiassa reservijoukkueessa, mutta onnistui murtautumaan myös ykkösjoukkueen pelaavaan kokoonpanoon, esiintyen kentällä neljässä ottelussa Skotlannin liigassa. Hän pelasi mm. täydet 90 minuuttia Motherwelliä vastaan. Skotlannista Kauppila siirtyi vuonna 2003 Veikkausliigaan ja Valkeakoskelle Valkeakosken Hakan riveihin. Kauppila pelasi Hakassa yhteensä kahdeksan kautta aina vuoteen 2010 asti ja voitti seuran riveissä Suomen mestaruuden 2004 ja Suomen Cupin 2005. Näiden lisäksi palkintokaappiin tuli Haka-vuosien aikana kaksi hopeista ja yksi pronssinen SM-mitali. Kauppila nousi myös perinteikkään seuran kapteeniksi ja liigaotteluita Hakassa kertyi kaiken kaikkiaan 178. Kauppila siirtyi kaudelle 2011 takaisin kotikaupunkiinsa AC Oulun riveihin kaksivuotisella sopimuksella. Hän toimi Oulussa pelatessaan kapteenina. ==Maajoukkue== Kauppila on pelannut neljä ottelua nuorten maajoukkueessa. Hän teki maajoukkuedebyyttinsä 27. helmikuuta 2001 Espanjassa pelatussa Norja–Suomi-ottelussa, ja hän pelasi kahdessa nuorten EM-kisojen karsintaottelussa 2001. ==Lähteet== ==Aiheesta muualla== *Jani Kauppila AC Oulun sivuilla *Jani Kauppila Sinitähtien sivuilla Luokka:Suomalaiset jalkapalloilijat Luokka:Vuonna 1980 syntyneet Luokka:Elävät henkilöt
3\. Baltian rintama

3\. Baltian rintama oli puna-armeijan toisen maailmansodan rintama, joka muodostettiin 21. huhtikuuta 1944 20. armeijasta ja lakkautettiin 16. lokakuuta 1944. Sen komentajana toimi armeijankenraali Ivan Maslennikov. Heinäkuussa 1944 Operaatio Bagrationin aikana 3. Baltian rintama murtautui saksalaisten linjojen läpi ja pakotti heidät perääntymään kohti Viroa. Se jatkoi hyökkäystään 11. elokuuta kohti Peipsijärveä ja 25. elokuuta saavutti Tarton kaupungin. == Katso myös == * Tarton offensiivi ==Lähteet== Luokka:Puna-armeijan rintamat toisessa maailmansodassa
María Peláez

María Peláez Navarrete (s. 13. marraskuuta 1977, Málaga, Andalusia) on entinen espanjalainen uimari, joka edusti kotimaataan kaksissa kesäolympialaisissa, alkaen vuodesta 1992. Hän voitti hopeaa 200 metrin perhosuinnissa pitkän radan EM-kilpailuissa 1999, Istanbulissa, voitettuaan kaksi vuotta aikaisemmin saman matkan pitkän radan EM-kilpailuissa 1997, Sevillassa. == Lähteet == *Espanjan olympiakomitea Luettu 5.4.2007 Luokka:Espanjalaiset uimarit Luokka:Vuonna 1977 syntyneet Luokka:Elävät henkilöt
Englantilais-venäläinen ajokoira

Englantilais-venäläinen ajokoira (), joka tunnettiin aiemmin nimellä kirjava venäjänajokoira (), on englanninkettukoiran ja venäläisten ajokoirien risteymärotu. == Luonne ja käyttäytyminen == Englantilais-venäläinen ajokoira on luonteeltaan hyvin tasapainoinen. Se on todella kova ja intohimoinen metsästyskoira. Se on nopea, jälkitarkka ja kestävä koira, ja lisäksi se on värinsä ansiosta helppo nähdä maastossa. Voimakas ja sointuva haukku kuuluu myös tämän ajokoiran hyviin ominaisuuksiin. == Alkuperä == Englanninkettukoiria vietiin 1730-luvulla Venäjälle, missä ne sekoittuivat paikallisiin ajokoiriin. Tuloksena oli englantilais-venäläinen ajokoira, ja vuonna 1951 rotu sai nykyisen nimensä. == Katso myös == * Eestinajokoira == Lähteet == *Rotumääritelmä (Suomen Kennelliitto, PDF) === Viitteet === Luokka:SKL 6 Ajavat koirat Luokka:Ajokoirat Luokka:FCI:n ulkopuoliset rodut Luokka:Venäläiset koirarodut
Doubs

Doubs [] on Doubs-joen mukaan nimetty Ranskan departementti. Doubs sijaitsee Itä-Ranskassa Franche-Comtén alueella Juran, Haute-Saônen ja Territoire-de- Belfortin departementien sekä Sveitsin kantonien Vaud’n, Neuchâtelin ja Juran naapurina. Doubs oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui osasta aiempaa Franche-Comtén provinssia. Nykyään Franche-Comté on Ranskan hallintoalue, joka käsittää Doubs’n lisäksi Juran, Haute-Saônen ja Territoire-de-Belfortin departementit. Doubs’n departementin pinta-ala on 5 234 neliökilometriä ja väkiluku 516 158 (2006). Sen pääkaupunki on Besançon. == Katso myös == * Luettelo Doubs’n kunnista * Comté-juusto == Lähteet == *
Faith Leech

Faith Yvonne Leech (31. maaliskuuta 1941 Bendigo – 14. syyskuuta 2013 Bendigo) oli australialainen uimari, joka voitti olympiakultaa 4 × 100 metrin vapaauintiviestissä ja pronssia 100 metrin vapaauinnissa Melbournessa 1956. Kultajoukkueessa uivat Leetchin lisäksi Lorraine Crapp, Dawn Fraser sekä Sandra Morgan. 100 metrin vapaauinnissa Australia otti kolmoisvoiton, kun hänen joukkuetoverinsa Fraser ja Crapp jakoivat kirkkaimmat mitalit. == Lähteet == * Faith Leech Sports Reference LLC. Viitattu 18.9.2013. ===Viitteet=== Luokka:Australialaiset uimarit Luokka:Australialaiset olympiavoittajat Luokka:Vuonna 1941 syntyneet Luokka:Vuonna 2013 kuolleet
James Hutchison Stirling

James Hutchison Stirling (22. tammikuuta 1820-19\. maaliskuuta 1909) oli skotlantilainen filosofi. Hän syntyi Glasgow'ssa ja opiskeli siellä sekä Edinburghissa lääketiedettä. Hän toimi alalla isänsä vuonna 1851 tapahtuneeseen kuolemaan saakka, minkä jälkeen hän omistautui filosofialle. Stirlingin teos The Secret of Hegel (1865) antoi sykäyksen hegeliläisen filosofian tutkimiseen ja ymmärtämiseen sekä Isossa-Britanniassa että Yhdysvalloissa. Teosta pidettiin arvossa myös muun muassa Saksassa ja Italissa. == Teoksia == Filosofisia: * The Secret of Hegel (1865) * Complete Text-book to Kant (1881) * Philosophy and Theology (1890) * What is Thought? or the Problem of Philosophy (1900) * The Categories (1903) Kirjallisuutta käsitteleviä: * Jerrold, Tennyson, and Macaulay (1868) * Burns in Drama (1878) * Philosophy in the Poets (1885) == Lähteet == * Cousin, John William (1910). A Short Biographical Dictionary of English Literature. London, J.M. Dent & sons; New York, E.P. Dutton. == Aiheesta muualla == * Internet Encyclopedia of Philosophy: James Hutchison Stirling Luokka:Skotlantilaiset filosofit Luokka:Vuonna 1820 syntyneet Luokka:Vuonna 1909 kuolleet
James Stirling

James Stirling voi tarkoittaa: * James Stirling (1692-1770), matemaatikko * James Stirling (1835-1931), insinööri * James Stirling (1926-1992), arkkitehti * James Stirling (1791-1865), australialainen kuvernööri * James Hutchison Stirling (1820-1909), skotlantilainen filosofi
1920-luvun klassisismi

1920-luvun (uus)klassisismi eli lyhyemmin 20-luvun klassisismi on etenkin Pohjoismaissa 1920-luvulla vaikuttanut arkkitehtuurin tyylisuunta. Se seurasi jugendtyyliä ja edelsi funktionalismia. 20-luvun klassisismi oli ensimmäinen itsenäisessä Suomessa vallinnut arkkitehtuurin tyylisuunta. ==Takaisin klassisiin koristeaiheisiin== 20-luvun klassisismille on ominaista aiempia tyylisuuntia sileämmät ja askeettisemmat julkisivut, jossa ikkunat on sijoitettu aivan ulkoseinän pintaan ja erityisen korkea sisäänkäynti ulottuu monesti jopa ensimmäisen kerroksen ikkunarivin tasolle. Mahdollinen koristelu rajoittuu muutamiin antiikin ajasta periytyviin koristeaiheisiin, ja mitä lähemmäs 1930-lukua rakennusajankohdassa mennään, sitä pelkistetymmiksi seinäpinnat muuttuvat. Tyylisuuntauksen muuttuminen 1920-luvun klassisismista 1930-luvun funktionalismiin ei tapahtunut yhtäkkiä, vaan rakennusten tyyli yksinkertaistui vähitellen. Kaikkia 1920- ja 1930- lukujen vaihteessa rakennettuja rakennuksia ei edes voi luokitella kuuluvaksi kumpaankaan tyylisuuntaan, vaan tällöin puhutaan siirtymätyylistä. Yleensä rakennusten sisätilat, erityisesti sisääntuloaulat, ovat koristeellisimpia kuin rakennusten ulkoasu. 20-luvun arkkitehtuurin asemakaavallisena tavoitteena oli rakennusten muurimainen yhtenäisyys. Talojen väliin ei jätetty yhtään rakoa vaan ihanteena oli rakentaa ne kiinni toisiinsa pitkiksi yhtenäisiksi rivistöiksi. Tämä käy hyvin ilmi esimerkiksi Helsingin Töölössä, josta 20-luvun klassisismia löytyy hyvin runsaasti. ==Historia== 20-luvun klassisismi syntyi jugendin valtakauden jälkeen. 1930-luvulle mentäessä 1920-luvun klassisismi vaihtui pikkuhiljaa funktionalismiin, tosin 1920-luvun klassisismin ja funktionalismin välissä kukoisti lyhyt art Deco -kausi. 1920-luvun klassisismi ei lyhyen vaikutusaikansa vuoksi ehtinyt suuressa mittakaavassa levitä maaseudulle. Eniten klassistisia rakennuksia löytyy Pohjoismaiden suurista kaupungeista. Suurin osa 20-luvun klassisismin arkkitehdeista vaihtoivat tyyliään 1930-luvulle mentäessä modernimpaan funktionalismiin. ==1920-luvun klassisismin galleria== Image:Stockholms stadsbiblioteks entré mot Sveavägen.JPG|Tukholman kaupunginkirjaston pääsisäänkäynti. Image:HelsinkiMuseokatu.jpg|Museokatu Helsingin Töölössä. Image:Emil Aaltonen museum1.jpg|Pyynikinlinna Tampereella. Image:Vanha kirjastotalo.JPG|Kulttuuritalo Laikku Tampereen Keskustorilla. Image:Martinkirkko.jpg|Martinkirkko Turussa sisältää jo selkeitä funktionalismin piirteitä. Colosseum kino.jpg|Colosseum-elokuvateatteri Oslossa. ==Aiheesta muualla== * 1920-luvun klassisismista KYMARKin sivuilla * Rakennusperinto.fi - Aikakaudet Luokka:1900-luvun arkkitehtuurin suuntaukset klassisismi
Coca

Coca voi tarkoittaa: * Eteläameriikkalaista coca-pensasta. * Coca-Colaa * Kokaiinia * Coca, sukunimenä: ** Juan Coca (s. 1993), puertoricolainen jalkapalloilija
Itä on punainen

"Itä on punainen" (yksinkertaistetulla merkeillä: 东方红, pinyin-romanisaatiolla Dōngfāng Hóng) oli Kulttuurivallankumouksen (1966–1976) aikana 1960-luvun kommunistisen Kiinan de facto -kansallislauluna. Sanojen kirjoittajaksi on virallisesti nimetty maanviljelijä Li Youyan, ja melodia on vanhasta kiinalaisesta kansanlaulusta. Lin sanotaan saaneen inspiraationsa auringonnoususta. Laulua soitettiin joka kylässä ja kaupungissa kovaäänisistä aamusta iltaan. Erilaiset lähetykset alkoivat sillä, ja päättyivät Kansainväliseen. Opiskelijoiden tuli päivittäin laulaa aamulla ennen ensimmäistä tuntia laulua yhdessä. Tian Han, alkuperäisen kansallislaulun Vapaaehtoisten marssin kirjoittaja vangittiin, eikä kappaletta esitetty. Myöhemmin teos päätyi osaksi Yin Chengzongin kuuluisaa Keltaisen joen pianokonserttoa. Koska teos on vahvasti liitetty ihmisten mielissä Kulttuurivallankumoukseen, ei sitä ole juurikaan soitettu Deng Xiaopingin noustua valtaan. Nykyään kiinalaisetkin näkevät sen usein Maon henkilökultin symbolina, ja sen on korvannut Vapaaehtoisten marssi, jossa puolueesta tai Maosta ei ole mainintoja. Teos on myös antanut nimensä Kiinan satelliittisarjalle. Kiinan ensimmäisessä satelliitissa Dong Fang Hong I oli radiolähetin, joka lähetti laulua. Itä on punainen on kommunismia ja etenkin maolaisuutta ylistävä musikaali, joka kertoo Maon johtaman Kiinan kommunistipuolueen historiasta. Musikaali on tehty 1960-luvulla, ja elokuvaversio näki päivänvalon 1965. ==Kiinankielinen sanoitus== 东方红，太阳升， 中国出了个毛泽东。 |: 他为人民谋幸福， 呼尔嗨哟，他是人民大救星！ :| 毛主席，爱人民， 他是我们的带路人， |: 为了建设新中国， 呼尔嗨哟，领导我们向前进！ :| 共产党，像太阳， 照到哪里哪里亮。 |: 哪里有了共产党， 呼尔嗨哟，哪里人民得解放！ :| ==Kiinankielinen sanoitus pinyin-romanisoituna== Dōngfāng hóng, tàiyáng shēng, Zhōngguó chū liǎo ge Máo Zédōng, |: Tā wèi rénmín móu xìngfú, Hū ěr hei yo, tā shì rénmín dà jiù xīng! :| Máo zhǔxí, ài rénmín, Tā shì wǒmén de dài lù rén |: Wèi liǎo jiànshè xīn Zhōngguó, Hū ěr hei yo, lǐngdǎo wǒmén xiàng qiánjìn! :| Gòngchǎndǎng, xiàng tàiyáng, Zhào dào nǎlǐ nǎlǐ liàng, |: Nǎlǐ yǒu liao Gòngchǎndǎng, Hū ěr hei yo, nǎlǐ rénmín dé jiěfàng! :| ==Suora suomenkielinen käännös== Itä on punainen, aurinko nousee, Kiinasta nousee Mao Zedong. |: Hän työskentelee kansan hyvinvoinnin puolesta, hurraa, hän on kansan suuri vapauttaja! :| Johtaja Mao rakastaa kansaa, hän on tiennäyttäjämme, |: hän opastaa meitä uuden Kiinan luomiseen, hurraa, johtaa meitä eteenpäin! :| Kommunistinen puolue on auringon kaltainen, kaikkialla se paistaa kirkkaasti, |: Missä ikinä on kommunistinen puolue, hurraa, siellä kansa elää vapaana! :| == Aiheesta muualla == * East is red. Morning Sun Website, history of the Cultural Revolution Luokka:Kulttuurivallankumous Luokka:Kansallislaulut Luokka:Poliittiset laulut
Robin George Collingwood

Robin George Collingwood (22. helmikuuta 1889 – 9. tammikuuta 1943) oli brittiläinen filosofi ja historioitsija. Hän oli professori W. G. Collingwoodin poika. Collingwood oli myöhäisvaiheen brittiläisiä idealisteja, vaikkakaan ei pitänyt nimityksestä, ja toimi Oxfordin yliopiston Waynflete- oppituolin metafyysisen filosofian professorina. Collingwood tunnetaan ennen kaikkea teoksestaan The Idea of History, jonka kokosi pian hänen kuolemansa jälkeen hänen oppilaansa T. M. Knox. == Teoksia == Elinaikana julkaistuja: * Religion and Philosophy (1916) * Roman Britain (1923) * Speculum Mentis (1924) * Outlines of a Philosophy of Art (1925) * The Archaeology of Roman Britain (1930) * An Essay on Philosophic Method (1933) * Roman Britain and the English Settlements (J. N. L. Myresin kanssa, 1936) * The Principles of Art (1938) * An Autobiography (1939) * An Essay on Metaphysics (1940) * The New Leviathan (1942) Kuoleman jälkeen julkaistuja: * * The Idea of History (1946) * Essays in the Philosophy of Art (1964) * Essays in the Philosophy of History (1965) * Essays in Political Philosophy (1989) * The Principles of History and Other Writings in Philosophy of History (2001) * The Philosophy of Enchantment: Studies in Folktale, Cultural Criticism, and Anthropology (2005) == Kirjallisuutta == * * == Aiheesta muualla == * Stanford Encyclopedia of Philosophy ** R. G. Collingwood ** Collingwood's Aesthetics Luokka:Englantilaiset filosofit Luokka:Brittiläiset professorit Luokka:Oxfordin yliopiston professorit Luokka:Vuonna 1889 syntyneet Luokka:Vuonna 1943 kuolleet
Keskustan rintama

Keskustan rintama oli puna-armeijan toisen maailmansodan rintama, joka muodostettiin 26. heinäkuuta 1941 4. armeijasta ja lakkautettiin 25. elokuuta 1941. 15. helmikuuta 1943 se muodostettiin uudelleen Donin rintamasta ja uudelleennimettiin 1. Valkovenäjän rintamaksi 20. lokakuuta samana vuonna. Kesällä 1941 Keskustan rintaman joukoista valtaosa jäi mottiin Umanin kaupungin lähistölle ja tuhottiin. Rintama lakkautettiin ja jäljelle jääneet joukot liitettiin myöhemmin Brjanskin rintamaan. Kurskin taistelussa heinäkuun alussa 1943 Konstantin Rokossovskin komentama uudelleen muodostettu Keskustan armeija vastasi Kurskin mutkan pohjoisosan puolustamisesta Walter Modelin joukkoja vastaan Vatutinin Voronežin rintaman puolustaessa eteläosaa Erich von Mansteinin hyökkäykseltä. Konevin Arorintama toimi reservinä saksalaisten mahdollisen läpimurron varalta. == Komentajat== * 26. heinäkuuta – 7. elokuuta 1941 kenraalieversti Fedor Kuznetsov * 7. elokuuta – 25. elokuuta 1941 kenraaliluutnantti Mihail Jefremov * 15. helmikuuta – 10. lokakuuta 1943 everstiluutnantti Konstantin Rokossovski ==Lähteet== Luokka:Puna-armeijan rintamat toisessa maailmansodassa
OU812

OU812 (lausutaan "Oh, you ate one too") on yhdysvaltalaisen hard rock -yhtye Van Halenin kahdeksas studioalbumi ja toinen albumi laulaja Sammy Hagarin kanssa. Se julkaistiin 1988. Albumi oli Billboard 200 -listan ykkösenä neljä viikkoa. Albumi on omistettu Eddien ja Alexin isälle Jan Van Halenille. Albumin tunnetuimmiksi kappaleiksi tuli balladi When It's Love ja akustinen Finish What Ya Started. Kappaleista "When It's Love" ja "Finish What Ya Started" tehtiin myös musiikkivideot ja nämä kappaleet esitettiin usein OU812 ja For Unlawful Carnal Knowledge -albumien kiertueilla. Muita vähemmän tunnettuja kappaleita ovat "Black and Blue" ja "Feels So Good". Albumi on myynyt 4-kertaista platinaa eli yli neljä miljoonaa kappaletta Yhdysvalloissa. == Kappaleet == # # # # # # # # # # ==Albumi== Billboard (Pohjois-Amerikka) Vuosi Lista Sijoitus 1988 The Billboard 200 1 ==Singlet== Billboard (Pohjois- Amerikka) Vuosi Single Lista Sijoitus 1988 "Black and Blue" Mainstream Rock Tracks 1 1988 "Black and Blue" The Billboard Hot 100 37 1988 "Cabo Wabo" Mainstream Rock Tracks 31 1988 "Feels So Good" Mainstream Rock Tracks 6 1988 "Finish What Ya Started" Mainstream Rock Tracks 2 1988 "Finish What Ya Started" The Billboard Hot 100 13 1988 "When It's Love" Mainstream Rock Tracks 1 1988 "When It's Love" The Billboard Hot 100 5 1988 "Mine All Mine" Mainstream Rock Tracks 50 1989 "Feels So Good" The Billboard Hot 100 35 ==Kokoonpano== ===Van Halen=== *Sammy Hagar – laulu *Eddie Van Halen – kitara, kosketinsoittimet *Michael Anthony – basso *Alex Van Halen – rummut Luokka:Vuoden 1988 albumit Luokka:Van Halenin albumit
Timothy L. S. Sprigge

Timothy L. S. Sprigge (14. tammikuuta 1932 – 11. heinäkuuta 2007)http://www.philosophy.ed.ac.uk/documents/SPRIGGE-Obiturary.pdf oli brittiläisiin idealisteihin lukeutuva filosofi. Hän toimi uransa loppuvaiheen Edinburghin yliopistossa, ja oli yliopiston emeritusprofessori. Hän oli kiinnostunut ennen kaikkea mielenfilosofiasta, kuten kokemuksen luonteesta sekä mielen ja todellisuuden suhteesta. Sprigge esitti ensimmäisenä Thomas Nagelin tunnetuksi tekemän kysymyksen "millaista on olla lepakko?" Teoksessaan The Vindication of Absolute Idealism (1984) Sprigge puolusti panpsykististä versiota absoluuttisesta idealismista. Sen mukaan todellisuus koostuu kokemuksen paloista, jotka muodostavat tietynlaisen yhteensopivan kokonaisuuden. Hän esitti useita uusia argumentteja tällaisen näkemyksen tueksi. Sprigge puolusti myös eläinten oikeuksia ja melko utilitaristista etiikkaa. Hän oli kiinnostunut myös F. H. Bradleyn, William Jamesin ja George Santayanan ajattelusta. Sprigge toimi Aristotelian Societyn puheenjohtajana vuosina 1991–1992. == Teoksia == * The Correspondence of Jeremy Bentham (1968) * Facts, Words and Beliefs. International Library of Philosophy and Scientific Method (1970) * Santayana: An examination of his philosophy (The Arguments of the philosophers) (1974) * The Vindication of Absolute Idealism (1984) * Theories of Existence (1985) * The Rational Foundation of Ethics (1988) * The significance of Spinoza's determinism (Mededelingen vanwege het SpinozahuiÌs) (1989) * The Rational Foundations of Ethics (Problems of Philosophy - Their Past and Present (1990) * Facts Words and Beliefs (1994) * James and Bradley: American Truth and British Reality (1994) * Santayana (1999) * The God of Metaphysics (2006) == Lähteet == Luokka:Brittiläiset filosofit Luokka:Vuonna 1932 syntyneet Luokka:Vuonna 2007 kuolleet
Qatarin lippu

Qatarin lipun suhteet ovat 11:28. Lipussa on viininpunainen tausta ja vasemmalla puolella on valkoinen sahalaitainen osa. Valkoinen väri symboloi rauhaa ja viininpunainen verenvuodatusta useissa sodissa. Nykyinen lippu on otettu käyttöön 9. heinäkuuta 1971.Suuri lippukirja, s.185 Qatarin lippu muistuttaa Bahrainin lippua, mutta se eroaa siitä mittasuhteilla, hampaiden määrällä ja viininpunaisella värillään. == Lähteet == * === Viitteet === Luokka:Valtioiden liput Luokka:Qatarilainen kulttuuri
Frederick Abel

Frederick Augustus Abel (17. heinäkuuta 1827 – 6. syyskuuta 1902) oli brittiläinen kemisti. Frederick Abel syntyi Lontoossa. Hän opiskeli kuuden vuoden ajan Royal College of Chemistry -oppilaitoksessa August Wilhelm von Hofmannin alaisuudessa. Myöhemmin Abelista tuli professori ja vielä myöhemmin myös Britannian sisäministeriön pääkemisti. Frederick Abelin onnistui saada patentti keksimälleen puuvillaruudille, jolle oli kysyntää räjähdeainemarkkinoilla. Ruotsalaisen Alfred Nobelin keksimä ja patentoima dynamiitti oli kuitenkin kilpailija Abelin omalle puuvillaruudille. Tämän vuoksi Abel myötävaikutti Britannian parlamentissa lakia, joka määräsi varustamaan kaikki nitroglyseriiniä sisältävät räjähdeainelähetykset merkinnällä "Erittäin vaarallista". Alfred Nobel kuitenkin kirjoitti parlamentille kirjeen, jossa hän puolusti dynamiittia turvallisena räjähteenä. Kirje vakuutti parlamentin ja dynamiitille myönnettiin erityisvapautus kyseisestä laista. Abel joutui kuitenkin myös myöhemmässä elämässään Alfred Nobelin kanssa riitoihin. 1889 Abelille myönnettiin patentti aineesta, jota Nobel piti täysin identtisenä oman ballistiittinsa kanssa. Ainoa ero ballistiitin ja Abelin nitroglyseriiniruudiksi kutsutun aineen välillä oli se, että Nobel oli patenttia hakiessaan käyttänyt ilmaisua "nitroselluloosa hyvin tunnetussa liukoisessa muodossa", kun taas Abel oli kirjoittanut hakemukseensa nitroselluloosan olevan liukenematonta. Nobel yritti aluksi neuvotella Abelin kanssa, mutta saatuaan tietää, että kyseiselle aineelle oli myönnetty patentti myös muissa maissa, hänen suhtautumistapansa muuttui kovemmaksi ja välit Abeliin viilenivät. Abel myi patenttinsa Britannian kruunulle, jota ei valtion lain mukaan voinut haastaa oikeuteen. Siksi Nobelin oli odotettava, että ensimmäinen ainetta valmistava tehdas rakennettiin. Tehtaan johtaja haastettiin 1890 oikeuteen. Nobel hävisi oikeusjuttunsa, mutta vei asian ylempään oikeusasteeseen. Pitkän oikeudenkäynnin jälkeen hän hävisi 1895 tämänkin oikeusjuttunsa ja joutui maksamaan oikeudenkäyntikuluja 22 000 puntaa. Luokka:Brittiläiset keksijät Luokka:Brittiläiset kemistit
Brand Blanshard

Percy Brand Blanshard (27. elokuuta 1892 – 19. marraskuuta 1987) oli yhdysvaltalainen rationalisteihin lukeutuva filosofi, joka tunnetaan ennen kaikkea järjen puolustajana ja innokkaana filosofisena polemisoijana. == Teoksia == * The Nature of Thought (1939) * Reason and Goodness (1961) * Reason and Analysis (1962) * Reason and Belief (1974) * Four Reasonable Men (1984) == Aiheesta muualla == * Biography of Brand Blanshard . Progressive Living. * Brand Blanshard Archive. Anthonyflood.com. * Ryan, Scott: The Rational Temper: Brand Blanshard and What Objectivists Can Learn From Him . Luokka:Yhdysvaltalaiset filosofit Luokka:Rhodes-stipendin saajat Luokka:Vuonna 1892 syntyneet Luokka:Vuonna 1987 kuolleet
Jarayan al-Batina

Jarayan al-Batina (arab. جريان الباطنة) on yksi Qatarin entisistä 10 kunnasta. Se katosi vuoden 2004 kuntaliitoksissa. Se sijaitsi Persianlahden rannalla, ja sillä on Saudi-Arabian kanssa maarajaa. Jarayan al-Batinan naapurikuntia olivat al-Šarqiyya (Saudi-Arabiassa), al-Jumaliyya (pohjoisessa), al-Rayyan (luoteessa) ja al-Wakra (idässä). Alueen pinta-ala on 3906 km² ja (vuonna 2004) siellä asui 6308 asukasta. Luokka:Qatarin kunnat
Axis of Justice

Axis Of Justice on hyväntekeväisyysjärjestö ja -yhtye, jonka ovat perustaneet Serj Tankian (System of a Downin vokalisti) ja Tom Morello (yhtyeiden Rage Against the Machinen ja Audioslave kitaristi). Sen tarkoitus on tuoda muusikot, musiikin ystävät ja poliittiset järjestöt yhteen taistelemaan oikeuden puolesta. Axis of Justice -teltta voi olla vaikka Audioslaven tai System of a Downin keikoilla, kuten Lollapaloozassa vuonna 2003. Axis Of Justice pitää myös kahdesti kuussa radio-show’n, jota esitetään radiokanavilla KPFK Los Angelesissa,Kaliforniassa ja XM satelliitti radiossa. Show’t on arkistoitu MP3 formaattiin AOJ:n kotisivuilla ja niitä on ilmaista ladata. Vuonna 2004 Axis of Justice julkaisi live albumin/DVD:n "Axis Of Justice: Concert Series Volume 1". Se sisältää konsertin, jossa esiintyy Flea Red Hot Chili Peppersistä, Brad Wilk ja Chris Cornell Audioslavesta, Serj Tankian System of a Downinsta, Pete Yorn, Tim Walker, Maynard James Keenan Toolista ja A Perfect Circlestä, ja Wayne Kramer ja muita. Konsertti taltiotiin Avalonista Los Angelesissa. Konsertilla kerättiin rahaa Axis of Justicelle. ==Yhtyeen jäsenet== *Serj Tankian *Tom Morello ===Vierailijat=== *Pete Yorn *Flea *Brad Wilk *Maynard James Keenan *Chris Cornell *Wanye Kramer *John Dolmayan *Jurassic 5 *Knowledge *Ahmed Ahmed *Brian O'Connor *Jonny Polonsky *Tim Walker *Boots Riley ==Diskografia== *Concert Series Volume 1 (2004) == Aiheesta muualla == * Virallinen kotisivu Luokka:Yhdysvaltalaiset hyväntekeväisyysjärjestöt
Grand basset griffon vendéen

Grand basset griffon vendéen, "suuri vendéenbassetti-griffoni", on ranskalainen koirarotu. Se kuuluu FCI:n roturyhmään 6. Vuonna 2003 Suomessa rekisteröitiin 16 rodun edustajaa. == Ulkonäkö == Sallitut väritykset ovat valko-oranssi (kellanruskea valkoisin laikuin), valko-musta (musta valkoisin laikuin), hiekanruskea mustin karvankärjin, hiekanruskea mustin karvankärjin ja valkoisin laikuin, kellanruskea mustin karvankärjin, musta-kellanruskea (musta kellanruskein merkein), musta-hiekanruskea (musta hiekanruskein merkein) sekä kellanruskea mustalla manttelilla ja valkoisin merkein (tricolor). Kyseiset värit tunnetaan perinteisesti nimillä riistanväri, sudenväri, mäyränväri ja villisianväri. Urosten säkäkorkeus on 40-44 cm ja narttujen 39-43 cm; 1 cm poikkeus suuntaan tai toiseen sallitaan. == Luonne ja käyttäytyminen == Rodun yksilöillä on voimakasta omapäisyyttä ja se voi olla vähän niskotteleva. Koira on kuitenkin onnellinen, ystävällinen, ajattelevainen, itsenäinen ja halukas miellyttämään. Rotu on myös älykäs. == Alkuperä == Grand basset griffon vendéen on jalostettu suurista griffoneista. Yksi keskeisiä rodun luojia on kreivi d'Elva, joka valikoi 1800-luvun lopulla jalostukseen suoraraajaisia yksilöitä. Tästä huolimatta rotutyypin yhtenäistäjänä pidetään Paul Dezamyä, joka jalosti rodun tietynkokoiseksi (sopivankokoiseksi ottamaan kiinni juoksevan jäniksen) eli noin 43 cm korkeaksi.Rotumääritelmä: Grand basset griffon vendéen. Suomen Kennelliitto. Haettu 15.3.2024. == Lähteet == * Suomen Bassetkerho *Rotumääritelmä (Suomen Kennelliitto, pdf) === Viitteet === Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
Pekka Saarnio

Pekka Olavi Saarnio (15. toukokuuta 1945 Helsinki – 23. helmikuuta 2020 Helsinki) oli suomalainen vasemmistoliittolainen poliitikko ja toimittaja.Kuka kukin on 2007, s. 878. Helsinki 2006. ISBN 951-1-20606-0 Saarnio oli pitkäaikainen Helsingin kaupunginvaltuutettu ja entinen kansanedustaja. Hän työskenteli muun muassa Terä-lehden päätoimittajana 1966–1968 sekä Kansan Uutisten urheilutoimittajana 1967–1994. == Poliittinen ura == Saarnio nousi ensi kerran kaupunginvaltuustoon vuonna 1968 Suomen Kansan Demokraattisen Liiton listoilta. Saarnio vaikutti tuohon aikaan varsinkin Suomen Demokraattisessa Nuorisoliitossa, joka oli SKDL:n nuorisojärjestö. Saarnio työskenteli 1960-luvulla SDNL:n Terä-lehden toimittajana, päätoimittajana ja tiedotussihteerinä sekä 1970-luvulla koko liiton puheenjohtajana ja pääsihteerinä. Saarnio kuului 1980-luvun alussa Helsingin kaupunginhallitukseen. Hän sai vuonna 1984 11 kuukauden ehdollisen vankeustuomion Naurissaaren lahjusjupakassa otettuaan vastaan 30 000 markan lahjukset kahdelta yritykseltä. Hänet erotettiin kaupunginvaltuustosta tuomion johdosta. Tunnustettuaan lahjusten ottamisen Saarnio sai lempinimen Reilu- Pekka. Vaaleissa 1988 hänet valittiin jälleen kaupunginvaltuustoon yhden kauden mittaisen tauon jälkeen. Saarnio toimi kansanedustajana vuosina 1996–1999 noustuaan varasijalta Outi Ojalan tilalle. Vuosituhannen vaihteessa Saarnio oli Yleisen Lehtimiesliiton puheenjohtaja. Saarnion pitkä ura kaupunginvaltuutettuna loppui vuonna 2017 kun hän ei enää asettunut ehdolle. == Lähteet == ==Aiheesta muualla== * Luokka:Kansanedustajat Luokka:SKDL:n sosialistit Luokka:Vasemmistoliiton poliitikot Luokka:Vasemmistonuorten puheenjohtajat Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset päätoimittajat Luokka:Suomalaiset urheilutoimittajat Luokka:Vuonna 1945 syntyneet Luokka:Vuonna 2020 kuolleet Luokka:Suomalaiset politiikantoimittajat
Néa Moní

Néa Moní (, ”Uusi luostari”; myös Nea Monin luostari) on ortodoksinen luostari Chíoksen saarella Kreikassa. Se sijaitsee Omiroúpolissa lähellä Karyésin kylää. Luostari on osa Unescon maailmanperintöluettelon kohdetta Dafnín, Ósios Loukáksen ja Chíoksen Néa Monín luostarit yhdessä Dafnín ja Ósios Loukáksen luostarien kanssa. Néa Monín perusti Bysantin keisari Konstantinos IX, jolle kaksi chíoslaista munkkia oli ennustanut tämän ollessa saarella karkotettuna, että tämä nousee vielä hallitsijaksi. Konstantinos meni naimisiin keisarinna Zoen kanssa vuonna 1042 ja nousi tämän rinnalle kanssahallitsijaksi. Konstantinoksen muistettua ennustuksen hän rakennutti Chíoksen saarelle luostarin ja myönsi tälle vapauksia sekä lahjoitti varoja. Luostari oli usean vuosisadan ajan Chíoksen merkittävin kirkkorakennus, mutta se kärsi tuhoja 1800-luvulla. Vuonna 1822 turkkilaiset tekivät ryöstöretken luostariin ja vuonna 1881 se kärsi pahoin maanjäristyksessä. Kupoli, kellotorni ja pääkirkon pyhäkön apsis sortuivat sekä monet mosaiikeista tuhoutui maanjäristyksessä. Kupoli rakennettiin uudelleen vuonna 1900 ja mosaiikit restauroitiin 1960-luvulla. Vuonna 2011 luostarissa oli kaksi asukasta. Hieman maalaismaiseen tyyliin rakennetun Néa Monín mosaiikit ovat yksinkertaisempia kuin Dafnín ja Ósios Loukáksen luostareissa. Mosaiikit ovat myös tyyliltään hieman erilaisia ja ne ovat saaneet vaikutteita itämaisesta taiteesta. Néa Moní on ollut maailmanperintökohde vuodesta 1990. == Lähteet == == Aiheesta muualla == Luokka:Bysanttilaiset luostarit Luokka:Chíos Luokka:Dafnín, Ósios Loukáksen ja Chíoksen Néa Monín luostarit Luokka:Kreikan luostarit